**Отчетен доклад**

**за дейността на НЧ ,,Яне Сандански 1952“ с.Коларово, Община Петрич за периода 2022 година**

Уважаеми дами и господа,

Докладът за дейността на НЧ”Яне Сандански 1952” е свързан с изпълнението на дейностите по Годишната програма за развитие на читалищната дейност, разработена въз основа на чл.26а,ал.2 от ЗНЧ;, Културния календар на читалището за съответните години приет на заседания на Читалищното Настоятелство.

Основната функция на читалището е отстояване позицията на водещо културно средище,развиващо библиотечна дейност, център за информационно и културно обогатяване и съхраняване на народните обичаи и традиции. Развитие и подпомагане на любителското художествено творчество, издирване и изучаване на стари обичаи,песни и предания и тяхното популяризиране, в тясно сътрудничество с училището, кметството и общинските институции.

**Основни цели и задачи**

1. Обогатяване на културния живот в селото .

2. Утвърждаване на читалището като културен общодостъпен център за библиотечно обслужване.

3. Запазване и развиване на читалищните дейности свързани с разпространение и съхранение на автентичния фолклор.

4. Приоритетни задачи за изминалия отчетен период бяха:

- поддържане на общодостъпност на библиотеката;

- развитие на Танцовите състави и женската фолклорна певческа група и участие в концерти и фестивали.

**Основни дейности и мероприятия.**

**Библиотечна дейност**

-Поддържа и урежда библиотека.

Обогатяване на библиотечния фонд според възможностите на читалището.

-Подобряване работата с читатели и потребители.

Библиотеката при читалището работи на пълен работен ден което дава възможност на потребителите ползването на библиотечния фонд и безплатен интернет. Отностно посетителите –читалището е широко достъпно и се посещава от деца, младежи и възрастни. Читалището се характеризира с неприсъща за друга институция пълна свобода на избора на присъствие. Книжния фонд на читалищната библиотека в момента е 15 888 тома,и продължава да се попълва основно от дарения от жители на селото.

Основна цел на библиотечната дейност е да привлече повече читатели от най -ранна детска възраст.

Учениците имат възможност да търсят нужния материал за учебната програма.

**Художествена самодейност и мероприятия на читалището**

През изтеклия период читалището продължи работата си за привличане на деца и развитие на техните таланти и умения. Приобщи и възрастни към художествената самодейност, чрез съществуващите и новосъздадени школи и състави:

1. Танцов състав „Шевица“ с ръководител Илия Йовчев.

Обучават се деца в 3 /три/ групи

- до 7 /седем/ години – 1 група

- от 7 до 12 години – 1 група

- от 12 до 14 години – 1 група

- от 14 години плюс възрастни – 1 група

2. Самодейни състави – женска певческа група „Коларките“ с ръководител Атанас Велков . Участват 8 /осем/ жени певици и оркестър от 4 / четирима/ мъже музиканти.

3. Клуб по туризъм – 1 група от 19 членове.

Съхранението и развиването на българския фолклор постигаме с целенасочена работата за опазване на местния автентичен фолклор, за неговото развитие и популяризиране . През отчетния период в читалището се утвърди дейността на женската певческа група за автентичен фолклор .Фолклорната група работи за издирване, съхраняване и разпространение на месния фолклор. Репетициите се провеждат в читалището където съставът разучава и репетира автентични и нови песни в зависимост от предстоящите участия във фолклорни фестивали и празници.

Танцовите групи подържат нормален режим на репетиции.Напоследък се наблюдава намаление на броя на учасниците поради преминаване на учениците в други училища.Но радващото е ,че се организира нова група от най-малките, което говори за добра приемственост.Имаме забележки към ръководителя на групата свързани с организационната му дейност, но като цяло се справя добре.

За съжаление през отчетния период КОВИД кризата оказа пагубно въздействие върху читалищната дейност.Ограниченията спряха репетициите и участията на самодейците , но въпрвки това успяхме да реализираме достатъчно участия във фестивали.

През изминалата година нашите самодейци участваха в множество тържества и фестивали на общинско и национално ниво.

Танцов състав „ Шевица“ участва в множество фолклорни фестивали – в Общински фестивал „Южен гердан гр. Петрич,“ Оро се вие, цървули се кинат“ в с. Първомай,Международен детски конкурс „Южни слънца“ в гр.Петрич. 1-ви юни, Димитров ден и Фестивал на кестена в с. Коларово.

Извън общината участваха във фолклорен фестивал в грСандански , фестивал в Арена Армеец гр. София, фестивал в с. Дрен и фестивал е гр.Бобов дол.

Женската певческа група ,участва във фолклорния фестивал в гр. Елешница, фестивала „ Пирин пее“,представи своето творчество в с.Долене, прекрасно се представи на концерта по случай юбилея на читалището . Участва във Фестивала на кестена и тържеството за празника на селото Димитров ден ..

Клуба по туризъм за съжаление можа да активира дейността си след КОВИД ограниченията.

**Административна дейност**

Секретарят на читалището осъществява административно организационните дейности за изпълнение на решенията на настоятелството и текущата работа в читалището. Секретарят на читалището заедно с библиотекаря като щатни длъжности, ръководят, организират и реализират читалищната дейност. Помощ оказват и Председателя и всички членове на читалищното настоятелство.

**Материално-техническа база:**

Читалищната сграда се поддържа в нормално състояние в зависимост от финансовите възможности. Подмени се и част от сцената. Техническата база се обогати с мулти функционално устройство/принтер/ дарение от частно лице по случй юбилея на читалището.Инсталирахме климатик в библиотеката.В канцеларията на библиотеката и в стаята за репетиции се монтира ламиниран паркет.Монтажа се извърши безплатно.

Подмениха се старите библиотечни рафтове с по-обемисти, побиращи повече книги.Доставиха се 190 стола за салона, разбира се втора употреба от читалището в Петрич, но са по-стабилни и комфортни.Пердстои тяхното монтиране което ще се поеме от общината.По същата линия получихме комплект мека мебел с която обазведохме стаята за репетиции.

**В заключение:**

През изминалата година Народно читалище „Яне Сандански 1952“ с.Коларово за пореден път доказа авторитета си на обществено - значима институция със собствен принос в културното обогатяване живота на местното население. Ръководството и секретарят на читалището работят за привличане на повече самодейци в дейността на читалището, за разширяване кръга от партньори ,с културни институции, учебни заведения, както и в посока надграждане на предлаганите услуги. Търсят се възможности за кандидатстване по проекти и програми. Постиженията в читалищната дейност са възможни, при активното участие на жителите на с. Коларово в мероприятията,хората които милеят за селището и читалището си .

Секретар .........../ Евгени Гоцков/

Председател.........../Петранка Митрева/